તેમણે કહ્યું કે મોહે જો દેરોની સંસ્કૃતિમાં માટીના મોટા પાઇપ દ્વારા સૂર્યપ્રકાશને ઘરમાં પહોંચાડવામાં આવતો હતો. આજે સૌર ઊર્જાના જ્ઞાનનો પ્રકાશ વાપરીને આપણે લોકોનાં જીવન ઊજળાં કરી શકીએ. ફાનસ તો ગામડાનું એક પ્રતીક ગણાતું. હવે સૌર ફાનસ આધુનિક જમાનાનું નવા જીવનપ્રવાહનું પ્રતીક બની શકે. તેઓ સ્ટ્રીટ લાઇટ, કૉમ્પ્યૂટર, વૉટર પંપ સિસ્ટમ પણ ચલાવવાની યોજના ધરાવે છે. તેઓ કહે છે કે ધરતીકંપથી તારાજ થયેલા વિસ્તારોમાં નવસર્જન થઈ રહ્યું છે ત્યારે સૌર ઊર્જાને સામેલ કરવાના પ્રયાસ થવા જોઈએ.